
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 8Pc/28/2024 8824201583 17. 03. 2025 JUDr. Silvia Šviderská ECLI:SK:OSVT:2025:8824201583.4
Uznesenie Okresný súd Vranov nad Topľou v právnej veci navrhovateľky: A. B., nar. XX.XX.XXXX, bytom C. XXX, proti manželovi, ktorý je podľa návrhu povinný platiť výživné: D. B., nar. XX.XX.XXXX, bytom E. XX, E., o určenie manželského výživného, takto rozhodol: I. Konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Podaným návrhom sa navrhovateľka domáhala vydania rozhodnutia, ktorým by súd zaviazal manžela platením manželského výživného. 2. Navrhovateľka vzala svoj návrh na určenie manželského výživného v celom rozsahu späť a žiadala konanie zastaviť z dôvodu, že s manželom obnovili spolužitie. 3. Manžel bol súdom vyzvaný na vyjadrenie, či so späťvzatím návrhu a zastavením konania súhlasí, v lehote 10 dní s upozornením, že ak sa v stanovenej lehote nevyjadrí, súd bude mať za to, že so späťvzatím návrhu a zastavením konania súhlasí. Manžel sa v uvedenej lehote, ako ani doposiaľ nevyjadril, preto má súd za to, že so späťvzatím návrhu a zastavením konania súhlasí. 4. Podľa § 29 ods. 1, ods. 2, ods. 3 zákona č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Nakoľko navrhovateľka vzala svoj návrh na určenie manželského výživného v celom rozsahu späť a manžel so späťvzatím návrhu a zastavením konania súhlasil, súd s poukazom na vyššie uvedené zákonné ustanovenie, konanie zastavil. 6. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu.
V zmysle § 363 Civilného sporového poriadku, v odvolaní sa má popri všeobecných náležitosti uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

